CELEX: C2006/294/50
Language: hu
Date: 2006-12-02 00:00:00
Title: C-394/06. sz. ügy: 2006. szeptember 22-én benyújtott kereset – Az Európai Közösségek Bizottsága kontra Olasz Köztársaság

2.12.2006   
            
            
               HU
            
            
               Az Európai Unió Hivatalos Lapja
            
            
               C 294/28
            
         2006. szeptember 22-én benyújtott kereset – Az Európai Közösségek Bizottsága kontra Olasz Köztársaság
   (C-394/06. sz. ügy)
   (2006/C 294/50)
   Az eljárás nyelve: olasz
   Felek
   
      Felperes: az Európai Közösségek Bizottsága (képviselők: B. Schima és D. Recchia meghatalmazottak)
   
      Alperes: Olasz Köztársaság
   Kereseti kérelmek
   
               —
            
            
               A Bíróság állapítsa meg, hogy az Olasz Köztársaság – mivel 2005. július 1-jéig nem nyújtotta be a bio-üzemanyagok előmozdítására vonatkozó, a közlekedési ágazatban a bio-üzemanyagok, illetve más megújuló üzemanyagok használatának előmozdításáról szóló, 2003. május 8-i 2003/30/EK európai parlamenti és tanácsi irányelv (1) 4. cikkének (1) bekezdésében felsorolt valamennyi adatot tartalmazó éves nemzeti jelentését – nem teljesítette a hivatkozott rendelkezésből eredő kötelezettségeit;
            
         
               —
            
            
               kötelezze az Olasz Köztársaságot a költségek viselésére.
            
         Jogalapok és fontosabb érvek
   A 2003/30/EK irányelv 4. cikkének (1) bekezdése szerinti, a bio-üzemanyagok előmozdítására vonatkozó éves nemzeti jelentés benyújtásának határideje 2005. július 1-jén lejárt.
   Az Olasz Köztársaság azt állítja, hogy 2006. július 14-én benyújtotta az irányelv előírásainak megfelelő jelentését.
   A Bizottság szerint ugyanakkor ez a jelentés nem teljes, mert az irányelv 4. cikke (1) bekezdésének második franciabekezdése előírásai ellenére nem tesz említést azokról a nemzeti erőforrásokról, amelyeket a biomassza nem közlekedési célú, egyéb energetikai alkalmazásaira előirányoztak.
   
      (1)  HL L 123., 42. o.; magyar nyelvű különkiadás 13. fejezet, 31. kötet, 188. o.